Source: http://slovensko-dotoho.sk/aktuality/podnet.html
Timestamp: 2018-12-14 12:43:59+00:00

Document:
podatelna.oppp@genpro.gov.sk
Poprad 16. 10.2018
Vec. Doplnenie trestného oznámenia na neznámeho páchateľa vo veci podozrenia z prečinu ohovárania v zmysle § 373 ods. 1 Tr. zák a podnetu pre porušenie zákona č. 181/2014 - podmienok vedenia a financovania volebnej kampane zo dňa 7. 10. 2018.
K podaniu zo dňa 7. 10. 2018 predkladám Okresnej prokuratúre Poprad doplnenie v ktorom uvádzam nové skutočnosti a indície smerujúce k identifikácii osoby, resp. osôb, ktoré iniciovali a financovali bilbordy v kampani s názvom „Kandidát Poprad“ a ktoré sú podľa môjho názoru podozrivé aj z distribúcie anonymných letákov roznášaných začiatkom októbra vo večerných, resp. nočných hodinách do poštových schránok občanov Popradu s názvom
„Voldemort sa do Popradu nevráti ale ANTON DANKO BY CHCEL“
V tomto letáku som bol na tretej strane v časti s podtitulkom ANTON DANKO A JEHO VERNÍ označený ako „biely kôň“ kandidáta na primátora Ing. Antona Danka, s ktorým mám mať dohodu, že sa vzdám kandidatúry v jeho prospech.
V súvislosti s identifikáciou páchateľa resp. páchateľov, som uviedol že s pravdepodobnosťou rovnajúcou sa istote ide o tie isté osoby, resp. osobu, ktoré realizovali a financovali kampaň - Kandidát s megabordmi umiestnenými na frekventovaných miestach v Poprade a zriadením v súčasnosti neexistujúcej webovej stránky www.KANDIDAT.POPRAD.sk a stránky na sociálnej sieti Facebook https://www.facebook.com/kandidat.poprad/. Na inštalovaných bilbordoch bol približne identický nápis ako na letákoch distribuovaných v októbri 2018, Nedovoľme aby sa „VOLDEMORT“ vrátil !
Potvrdzoval to aj článok uverejnený v Podtatranských novinách z 11. 9. 2018 s názvom EXKLUZÍVNE: Voldemort sa vracia? Nie – on nikdy neodišiel
Kontroverzný megabord v Poprade a kampaň na Kandidáta vyšli spoza opony.
Po zverejnení podania trestného oznámenia a podnetu pre porušovanie podmienok vedenia a financovania volebnej kampane na webovej stránke
http://slovensko-dotoho.sk/aktuality/podnet.html dňa 6. 10. 2018 sa anonymná skupina kampane „Kandidát Poprad“ na sociálnej siete dištancovala od týchto letákov, vyhlásením uverejneným na stránke https://www.facebook.com/kandidat.poprad/ s týmto textom:
Kandidat-poprad.sk
7. október, 12:16 ·
Dobrý deň Popradčania.
Radi by sme sa verejne dištancovali od letáku, ktorý ste si najskôr už viacerí našli v schránkach. Nakoľko je spájaný s našou iniciatívou cez použité oslovenie, chceme sa HRUBO DIŠTANCOVAŤ od takýchto praktík!
Takýto spôsobom komunikácie nám je cudzí! Opätovne sa od neho DIŠTANCUJEME a ODSUDZUJEME HO!!!
NAŠA INICIATÍVA, BOLA PRESNE PROTI TAKÝMTO PRAKTIKÁM!
Súčasne s trestným oznámením som podal podnet pre porušenie zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach, ktorý upravuje podmienky vedenia a financovania volebnej kampane pretože
Činnosť iných subjektov na podporu alebo v neprospechpolitických strán alebo koalícií a kandidátov sa v čase ustanovenom na volebnú kampaň zakazuje.
Uvedená kampaň tretej strany s názvom „Kandidát Poprad“, s financovaním bilbordov, vrátane roznosu letákov v októbri 2018, je porušením zákona o volebnej kampani, na čo som upozornil Odbor volieb referenda a politických strán Sekcie verejnej správy Ministerstva vnútra SR. Poukázal som aj na povinné zriaďovanie transparentoch účtov, ktorých adresy webových sídiel sa povinne oznamujú.
Okresnej prokuratúre predkladám skutočnosti a indície, ktoré potvrdzujú možný súvis a prepojenie kampane „Kandidát Poprad“ s jedným z kandidátov na primátora Popradu.
Pokiaľ sa potvrdí informácia, že objednávateľom bilbordov kampane „Kandidát Poprad“ je reklamná agentúra King, Media s.r.o., https://zazrakynapockanie.sk/
https://www.finstat.sk/46515640/obchodny_register
http://www.orsr.sk/hladaj_osoba.asp?PR=Jakub%E8%E1k&MENO=Daniel&SID=0&T=f0&R=1
Daniela Jakubčáka, ktoreho otec Ľubomír Jakubčák,
http://www.orsr.sk/hladaj_osoba.asp?PR=Jakub%E8%E1k&MENO=%BCubom%EDr&SID=0&T=f0&R=1
https://www.finstat.sk/spolocnici-konatelia?query=%C4%BDubom%C3%ADr%20Jakub%C4%8D%C3%A1k%20%40Poprad&Tab=financne-ukazovatele figuruje vo viacerých spoločnostiach človeka v médiách často spájaného s organizovaným zločinom a mafiou v podtatranskom regióne, je možné vyšetrovaním zistiť prepojenie týchto osôb a preukázať ovplyvňovanie volebnej kampane v komunálnych voľbách v Poprade zo strany ľudí mimo Poprad, ktorí sú známe svojimi ekonomickými aktivitami v podtatranskom regióne a ich mená sú v médiách spájané s organizovaným zločinom.
V článku sa uvádza, že Pri Brestove v okrese Humenné sú lány polí s fotovoltaickými elektrárňami, ktoré vlastní poslanec Chudík, vo firmách 1. FVE HUMENNÉ a 2. FVE HUMENNÉ (ako konateľ tam figuruje bratranec Popradského primátora František Závacký). http://www.orsr.sk/hladaj_osoba.asp?PR=Z%E1vack%FD&MENO=Franti%9Aek&SID=0&T=f0&R=1 Podiel si zakúpil smerácky poslanec ešte v roku 2011 od ľudí menom Ľubomír Jakubčák a Milan Kušmírek. Tí majú navyše vlastniť pôdu vedľa elektrární cez ich spoločnosť Tatramarket Poprad. Práve firma, kde pôsobil aj taliansky podnikateľ Roda poberá na túto pôdu dotáciu.
AKO potvrdzuje webová stránka https://alexejbeljajev.sk/wp-content/uploads/2018/07/beljajev-volebne-noviny-oktober-a4-web.pdf KING MEDIA s.r.o. tlačí aj volebné noviny kde sa na prvej strane pod menom drobným písmom uvádza: Zadávateľ: Alexej Beljajev, Zhotoviteľ: KING MEDIA s.r.o., Tomášikova 63, 058 01 Poprad.
Mám za to, že ak sa potvrdia uvedené skutočností a indície o možnom prepojení kandidáta na primátora pána Alexeja Beljajeva o kontaktoch s uvedenými osobami, som nútený po zverejnení tohto podozrenia vo verejnom záujme vo volebnej kampani, žiadať o ochranu z dôvodu môjho ohrozenia na zdraví a živote.
Moje obavy umocňujú aj viaceré verejne dostupné informácie o pánu Beljajevovi, aj vzhľadom na to, že odkúpil Tatravagónku Poprad od osoby spájanej s organizovaným zločinom a na otvorený list publikovaný na stránke http://necenzurovane.net/naj/poprad/pp35.html#otazka,
ktorým som ho vyzval, aby sa vyjadril k skutočnosti o čom údajne rokoval s Jánom Kánom, v súčasnosti podozrivým z vraždy a ktorému blízke SBS údajne poskytujú služby firmám pána Beljajeva, neodpovedal.
Mám obavy aj preto, lebo v súvislosti s osobou tohto kandidáta boli publikované skutočnosti naznačujúce jeho prepojenie s podsvetím ako sa uvádza v článku s názvom
uverejnenom na webovom portáli Svobodne forum 24 http://forum24.cz/alexej-beljajev-andrejuv-pritel-z-petrimexu-ruska-spojka-ve-stredni-evrope/
Tiež článok publikovaný na portáli aktuality.sk s názvom
https://www.aktuality.sk/clanok/630252/do-envirokauzy-je-zapletena-aj-firma-znameho-podnikatela-beljajeva/
Ako aj skutočnosť, že môj otvorený list, http://necenzurovane.net/naj/poprad/pp35.html ktorým som pána Beljajeva vyzval, aby vyvrátil tvrdenia o jeho minulosti a prepojení so závadovými osobami bol z blogov Pravda a Sme zakrátko odstránený. Prílohou k otvorenému listu bolo aj vyjadrenie zamestnancov HMS a.s. odoslané Krajskému súdu v Českých Budějoviciach, prostredníctvom Základnej organizácie Odborového združenia železničiarov Legios a.s. zo dňa 31.5.2017, potvrdzujúce nekalé praktiky pri presadzovaní podnikateľských aktivít a likvidácii konkurencie. http://necenzurovane.net/naj/poprad/pdf/ks_cb_vyjadrenie.PDF
Som presvedčený, že za antikampaňou proti Ing. Antonovi Dankovi a zasahovaním do komunálnych volieb stoja práve títo ľudia, pretože za najväčšiu hrozbu pre nimi podporovaného kandidáta považujú Antona Danka s ktorým účelovo spojili aj mňa, aby sa mi takto pomstili za to, že som v RTVS vo volebnej diskusnej relácii vo voľbách do VÚC otvoril tému prepojenia bývalého župana s ľuďmi oficiálne v médiách spájanými s organizovaným zločinom a tiež preto, lebo som položil podobné otázky kandidátovi na primátora Popradu p. Beljajevovi. Preto ako sa vraví, chcú zabiť jednou ranou dve muchy, zdiskreditovať kandidáta Antona Danka a súčasne eliminovať aj mňa.
Dodávam, že stopy tzv. pozemkovej mafie, ktorá špekulatívne odkúpila prístupovú cestu k bytovým domom na Kvetnici pri Poprade vedú tiež do Kežmarku k nastrčenej osobe a firme Danmir, ktorá bráni vlastníkom bytov v parkovaní, za čo od mesta požadovala zámenu pozemkov s doplatkom 61 600 eur, ktoré mala spoločnosť dostať za to, že sa 31. 3. 2016 na základe kúpnej zmluvy stala vlastníkom pozemkov s prístupovou cestou. Vedenie mesta nepodniklo žiadne právne kroky na zrušenie tohto špekulatívneho právneho úkonu v rozpore s dobrými mravmi a verejným záujmom a namiesto toho chcelo prijať podmienky spoločnosti Danmir, ktorá chcela za zámenu lukratívny pozemok v hodnote 132 400 eur v Mlynčekoch s doplatkom. Keďže som na tento prípad upozornil k zámene nedošlo. Podrobnosti sú uvedené na webovej stránke http://necenzurovane.net/naj/naj10.html .
Sekcia verejnej správy MS SR
Drieňova 22,
Trestne oznámenie na neznámeho páchateľa vo veci podozrenia z prečinu ohovárania v zmysle § 373 ods. 1 Tr. zák a podnet pre porušenie zákona č. 181/2014 - podmienok vedenia a financovania volebnej kampane
Tak som sa z letáku dozvedel, že som biely kôň, ktorý sa vzdá kandidatúry v prospech Antona Danka. Pri mojom rozpočte na volebnú kampaň vo výške cca 700 eur mi utajení hrdinovia a bojovníci proti Voldermortovi zo skupiny „Kandidát“ začali robiť antikampaň, takže sa Popradčania aspoň dozvedia, že existuje obskúrna postavička s menom František Bednár, ktorá má síce negatívnu ale predsa len reklamu zadarmo. Keďže ja sa zo zásady pod všetky moje aktivity podpisujem svojim menom a nemám rád zbabelých anonymných hrdinov, podal som podanie na prokuratúru a podnet MV SR pre porušovanie zásad financovania volebnej kampane. Skúsme si už vopred zatipovať kto financoval bilbordy a letáky kampane „Kandidát“ a v prospech koho. Touto cestou vyhlasujem, že týchto hrdinov sklamem keďže sa určite nevzdám kandidatúry v prospech pána Antona Danka, ktorému som nikdy nemusel zaplatiť odškodnenie a s ktorým som neprehral 4 súdy ako tárajú v ich letáku. Spisová značka rozsudku OS Poprad je uvedená v tr. oznámení podanom prokuratúre a každý si podľa nej môže rozsudok vyhľadať na stránke MS SR. Nájdu tam aj rozsudok v môj prospech. Rovnako im odkazujem, že nepovažujem za fér kritizovať niekoho kto už nie je vo funkcii 4 roky. Takže na“boj“ proti pánovi Dankovi nech si nájdu iného hrdinu. Ak budem chcieť tak sa pána Danka sám opýtam na rozhodnutia z minulosti, ktoré nepovažujem za správne a aj to či vie priznať aj chybu a je schopný sebareflexie. Každý sa môže mýliť ale je chybou v omyle zotrvať.
Poprad 6. 10.2018
Vec. Trestne oznámenie na neznámeho páchateľa vo veci podozrenia z prečinu ohovárania v zmysle § 373 ods. 1 Tr. zák a podnet pre porušenie zákona č. 181/2014 - podmienok vedenia a financovania volebnej kampane
Dňa 6. 10. 2018 bol vo večerných, resp. nočných hodinách, distribuovaný do poštových schránok občanov v Poprade leták s názvom
V tomto letáku sa na tretej strane v časti s podtitulkom ANTON DANKO A JEHO VERNÍ uvádzajú nepravdivé údaje, ktoré značnou mierou ohrozujú vážnosť mojej osoby u spoluobčanov, a ktoré sú spôsobilé narušiť rodinné vzťahy alebo spôsobiť inú vážnu ujmu.
V komunálnych voľbách kandidujem ako nezávislý kandidát na funkciu primátora.
Citujem z tohto letáku: „Inak, medzi akože protikandidátmi má aj svoje biele kone. V pravom okamihu-ideálne pár dní pred voľbami-sa s pokorou vzdajú v prospech „Bossa“ a vysvetlia svojim voličom, že jedine Anton Danko je spasiteľ Popradu. Za všetkých spomeňme aspoň obskúrnu postavičku Františka Bednára. Kedysi „Dankobijec“ si dnes o ňom nedovolí napísať ani čiarku. Potom čo s ním prehral štyri súdy a musí mu zaplatiť odškodné sa dohodli a Bednár dnes páli na všetky strany. Iba na Danka nie.“
K uvedeným nepravdivým údajom uvádzam, že sa nemienim vzdať kandidatúry v prospech pána Antona Danka, čo jednoznačne dokáže volebná kandidátka k termínu komunálnych volieb dňa 10. 11. 2018 a nemám v náplni práce povinnosť vyjadrovať sa kriticky k jeho osobe pretože od roku 2014 už nie je vo funkcii a komunálnej politike.
Nie je pravdou, že som s pánom Antonom Dankom prehral štyri súdu a musím mu zaplatiť odškodné, čo má byť dôvodom dohody. Uvedené skutočnosti jednoznačne vyvracia rozsudok Okresného súdu v Poprade č. k. 7C/452/2012 zo dňa 13. 4. 2016, ktorým súd v spore o ochranu osobnosti rozhodol, že sa mám p. Dankovi ospravedlniť listom odoslaným na jeho adresu za jeden výrok. Trovy konania súd účastníkom konania nepriznal a o odškodnení súd v zmysle petitu žaloby nerozhodoval.
Nie je preto pravdou, že som prehral štyri súdy a musel zaplatiť odškodné. Okresný súd v Poprade dňa 23. 10. 2017 rozhodol rozsudkom aj vo veci mojej žaloby na ochranu osobnosti proti Antonovi Dankovi č. k. 21C/89/2013, že pán Anton Danko sa mi má rovnako listom odoslaným na moju adresu ospravedlniť za niektoré medializované tvrdenia o mojej osobe. Rozsudok ešte nie je právoplatný pretože o sťažnosti na päťročné prieťahy Ústavný súd SR k dnešnému dňu nerozhodol.
Mám za to, že nepravdivé údaje uvedené v letáku, ktorý bol distribuovaný do schránok občanov Popradu napĺňajú zákonne znaky prečinu ohovárania v zmysle § 373 ods. 1 Tr. zák.
a sú spôsobilé značnou mierou ohroziť moju vážnosť u spoluobčanov, poškodiť ma v zamestnaní, či v podnikaní, narušiť moje rodinné vzťahy alebo spôsobiť mi inú vážnu ujmu.
V súvislosti s identifikáciou páchateľov, resp. páchateľa, uvádzam, že s pravdepodobnosťou rovnajúcou sa istote ide o tie isté osoby, resp. osobu, ktoré realizovali a financovali
kampaň - kandidát
s megabordmi umiestnenými na frekventovaných miestach v Poprade a zriadením v súčasnosti neexistujúcej webovej stránky www.KANDIDAT.POPRAD.sk a stránke na sociálnej sieti Facebook https://www.facebook.com/kandidat.poprad/ Na inštalovaných bilbordoch bol približne identický nápis ako na letákoch distribuovaných v októbri 2018,
Nedovoľme aby sa „VOLDEMORT“ vrátil !
Dôkazom k identifikácii je článok uverejnený v Podtatranských novinách z 11. 9. 2018 s názvom EXKLUZÍVNE: Voldemort sa vracia? Nie – on nikdy neodišiel
Uvedený článok bol publikovaný v printovej verzii a nachádza sa aj na webovej stránke http://www.podtatranske-noviny.sk/2018/09/vieme-prvi-voldemort-sa-vracia-nie-on-nikdy-neodisiel/
Pre orgány činné v trestnom konaní by nemal byť problém identifikovať páchateľa, keďže v predmetnom článku sa uvádza, že jeho adresu má redakcia Podtatranských novín a rovnako ako v prípade vraždy novinára Kuciaka a jeho snúbenky k odhaleniu páchateľov viedli elektronické a digitálne stopy aj v tomto prípade existuje dostatok stôp, či už pri registrácii webovej stránky alebo priamo zistenie objednávateľa a platcu viacerých bilbordov rozmiestnených po celom Poprade.
Súčasne s trestným oznámením podávam podnet pre porušenie zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (ďalej len „zákon o volebnej kampani“), ktorý upravuje podmienky vedenia a financovania volebnej kampane upravuje zákon.
Uvedená kampaň tretej strany s názvom Kandidát –resp. nedovoľme, aby sa Voldemort vrátil, s financovaním bilbordov, vrátane roznosu letákov v októbri 2018, je porušením zákona o volebnej kampani, na čo upozorňujem Sekciu verejnej správy Ministerstva vnútra SR.
Poukazujem aj na povinné zriaďovanie transparentoch účtov, ktorých adresy webových sídiel sa oznamujú na emailovú adresu volby@minv.sk
V uvedenom prípade je evidentné porušenie zákona o financovaní volebnej kampane, ktorá je vedená treťou stranou v prospech určeného kandidáta na čo upozorňujem.
Malo by byť preto povinnosťou orgánov činných v tresnutom konaní identifikovať na základe uvedených skutočností a dôkazov osoby alebo osobu, ktorá je porušovateľom zákona.
Ako kandidát, ktorý je povinný dodržiavať zákon, zriadiť si transparentný osobný účet, zverejniť náklady na volebnú kampaň a do 30 dní a pod hrozbou pokuty poslať MV SR hlásenie o nákladoch na volebnú kampaň, mál by som mať preto aj právo vedieť aké náklady na volebnú kampaň vynaložili iniciátori kampane „Kandidát“, vrátane toho kto a v prospech ktorého kandidáta na primátora Popradu túto kampaň financoval.
1. Leták Voldemort sa do Popradu nevrátil ale ANTON DANKO BY CHCEL
2. Článok Podtatranských novín - EXKLUZÍVNE: Voldemort sa vracia? Nie – on nikdy neodišiel Kontroverzný megabord v Poprade a kampaň na Kandidáta vyšli spoza opony.

References: § 373
 § 373
 § 373
 súd 
 súd 
 súd 
 súd 
 súd 
 § 373